পিঁয়াজের দাম বেড়েই চলেছেস্টাফ রিপোর্টার, চট্টগ্রাম অফিস ॥ দাম বেড়েই চলেছে রমজানের অন্যতম প্রধান পণ্য পিঁয়াজের। খাতুনগঞ্জের আড়তে প্রতিদিন ১/২ টাকা করে বাড়ছেই। মূলত ভারতে অস্বাভাবিক বৃষ্টিপাত ও কোথাও কোথাও বন্যার কারণের পিঁয়াজের উৎপাদনস্থল থেকে বাংলাদেশে পিঁয়াজ আমদানি হ্রাস পেয়েছে। বেড়ে গেছে বুকিং রেট। ফলে দাম বাড়ছে বলে ব্যবসায়ীরা জানান। আড়তদাররা জানিয়েছেন, রমজানের শুরুতে গৃহিণীদের ইফতারি তৈরিতে পিঁয়াজের চাহিদা আরও বৃদ্ধি পাবে। ফলে রমজানকে কেন্দ্র করে পিঁয়াজের দর নতুন করে আরও বাড়তে পারে। বলে আড়তদাররা জানিয়েছেন। রমজানে চট্টগ্রামে পিঁয়াজের চাহিদা অন্যান্য সময়ের চেয়ে দ্বিগুণ। দৈনিক ১৫ থেকে ২০ ট্রাক পিঁয়াজের চাহিদা রয়েছে বাজারে। কিন্তু ভারতের কর্নাটক, মধ্য প্রদেশ এবং মহারাষ্ট্রে বন্যার কারণে পিঁয়াজের সরবরাহ বিঘিœত হচ্ছে। নাসিক থেকে পিঁয়াজ আসছে পশ্চিমবঙ্গ হয়ে। কিন্তু বুকিং রেট বেড়ে যাওয়ায় পিঁয়াজের পড়তা প্রতিদিনই পরিবর্তন হচ্ছে। পর্যাপ্ত পরিমাণ পিঁয়াজও পাওয়া যাচ্ছে না। ফলে ৩০ টাকার পিঁয়াজ এখন ৪৫ টাকায় উন্নীত হয়েছে।